टीवी की दुनिया में सबसे ज्यादा खतरनाक रियलटी शो कहे जाना वाला शो 'खतरों के खिलाड़ी-9' इस बार अपने फैंस को काफी पसंद आ रहा है। लेकिन इसी बीच इस शो में बिग बॉस 11 के मास्टरमाइंड विकास गुप्ता को लेकर एक बड़ी खबर सामने आ रही है। कहा जा रहा है कि एक खतरनाक स्टंट करते हुए विकास गुप्ता को सांप ने काट लिया है। लेकिन वह सांप अजगर प्रजाति होने की वजह वह बच गए हैं। वह अब खतरे से बाहर हैं। आपको बता दें कि इस बात खुलासा खुद विकास गुप्ता ने अपने सोशल साइट से किया है। साथ ही उन्होंने एक फोटो भी शेयर की है।
विकास ने अपने इंस्टाग्राम पर जो तस्वीर शेयर की है जिसमें उनकी बांह से खून निकल रहा है। लेकिन इस फोटो को देखकर आप हैरान हो जाएंगे कि विकास इतने जख्मी और बेहद दर्द में होने के बाद भी उनके चेहरे पर कोई शिकन नहीं है।